:: মহারাজাধিরাজ মহাতবচাঁদ :: শাক্ত পদাবলী :: মিলনসাগর :: Maharajadhiraj Mahtabchand :: Poetry :: MILANSAGAR ::
মহারাজাধিরাজ মহাতবচাঁদ রায়বাহাদুর -- বর্ধমানের মহারাজ তেজশ্চন্দ্রের দত্তক
পুত্র ছিলেন। তাঁর জন্মসূত্রে পাওয়া নাম ছিল চুনিলাল কাপুর। তাঁর জনক ছিলেন কাপুর পরিবারের দেওয়ান
পরাণচাঁদ কাপুর।
১৮৩৩ সালে তাঁকে মহারাজাধিরাজ বাহাদুর উপাধি দিয়ে সম্মানিত করা হয়। ১৮৫৫ সালের সাঁওতাল
বিদ্রোহ (হুল বিদ্রোহ) এবং ১৮৫৭ সালের ভারতের প্রথম স্বাধীনতা সংগ্রাম (ইংরেজদের সিপাই বিদ্রোহ)
কালে বর্ধমানের মহারাজা মহাতবচাঁদ ব্রিটিশদের সর্বতোভাবে সাহায্য করেছিলেন | তাই বর্ধমানের
রাজপরিবার বরাবরই ব্রিটিশ সরকারের অনুগত এবং সুনজরে ছিলেন | ১৮৬৪ সালে তিনি Viceregal
Legislative Council এর সদস্য মনোনিত হন। ১৮৭৭ সালে তাঁকে ব্রিটিশ সরকার তাঁকে Style of His
Highness  এ সম্বোধিত করেন এবং দিল্লীর রাজ দরবারে ১৩টি ব্যক্তিগত গান-স্যাল্যুটের অধিকারী করেন।
২৬.১০.১৮৭৯ তারিখে বিহারের ভাগলপুর শহরে তাঁর মৃত্যু হয়।
তিনি শিক্ষা ক্ষেত্রে যথেষ্ট অবদান রেখে গিয়েছিলেন। তিনি তাঁর রাজ্যে, তাঁর পূর্বসুরিদের প্রতিষ্ঠিত এঙ্গলো
ভারনাকুলার স্কুল কে হাই ইংলিশ স্কুলে উন্নিত করেন, একটি মেয়েদের স্কুল প্রতিষ্ঠা করেন এবং কালনার
হিন্দু স্কুলের জন্য মুক্তহস্তে দান করেন। তিনি রাজপ্রাসাদের মধ্যেই ব্রাহ্মসমাজের একটি শাখা খোলার
অনুমতি দেন।
তিনি বহু শাক্ত বিশয়ক পদ রচনা করেছেন। এই সমস্ত পদে দশমহাবিদ্যার বিভিন্ন মূর্তির বর্ণনা এবং
নিজের অসীম দৈন্যের আন্তরিক প্রকাশ লক্ষ্য করা যায়।
মহারাজাধিরাজ মহাতবচাঁদ রায়বাহাদুর এর মূল পাতায় যেতে এখানে ক্লিক্ করুন।
উত্স:    কমলকুমার গঙ্গোপাধ্যায় সম্পাদিত শাক্ত-পদ সাহিত্য ও শাক্ত-পদাবলী চয়ন, ১৯৬১
.           দুর্গাদাস লাহিড়ি সম্পাদিত বাঙালীর গান, ১৯০৫
.           উইকিপেডিয়া ওয়েবসাইট
আমাদের যোগাযোগের ঠিকানা :-
মিলনসাগর
srimilansengupta@yahoo.co.in
.